|  |  |  |  |  |
| --- | --- | --- | --- | --- |
| **Версия** | **Дата** | **Описание** | **Автор** | **Одобрил** |
| 1 | 04.06.2018 | Декларация за поверителностна община Смядово, утвърдена съгласно Заповед № 255 от 04.06.2018г. | Красимира Панайотова | Иванка Петрова/п/ |
|  |  |  |  |  |
|  |  |  |  |  |

**Данни за Администратора:**

**Кои сме ние?**

Община Смядово, ЕИК 000 931 657, като публичен административен орган с административен адрес: гр. Смядово, пл. „Княз Борис І” №2, като администратор на лични данни, съгласно чл. 3 от Закона за защита на личните данни е вписана в „Регистъра на администраторите на лични данни и на водените от тях регистри администратор на лични данни, с идентификационен № 0051270.

Община Смядово обработва само законно събрани лични данни, необходими за конкретни, точно определени и законни цели. Личните данни, които Община Смядово събира и обработва следва да бъдат точни и при необходимост да се актуализират. Личните данни се заличават или коригират, когато се установи, че са неточни или несъответстващи на целите, за които се обработват.

Община Смядово поддържа личните данни във вида и формата, които позволяват идентифициране самоличността на физическите лица за срок не по-дълъг от необходимия за изпълнение на целите, за които личните данни се обработват.

**Данни за контакт с** ОБЩИНА СМЯДОВО:

**Местоположение:**

Държава: РЕПУБЛИКА БЪЛГАРИЯ

Адрес: гр.Смядово, пл.“Княз Борис І“№2

**Телефон:** 05351/2033

**Ел. поща:** obshtina\_smiadovo@abv.bg

**Интернет страница:** http://www.smyadovo.bg/

**Данни за контакт с Длъжностно лице по защита на данните**

Ел. поща: dlzld@smyadovo.bg

Тел: 05351/2033

**Личните данни, които събираме и обработваме от вас са:**

**Категория лични данни:**

**І. „Обикновенни“ лични данни:**

1. Физическа идентичност – име, ЕГН/ЛНЧ, данни за лична карта, паспорт, адрес, месторождение, тел. за връзка и др.;
2. Семейна идентичност – семейно положение (наличие на брак, развод, брой членове на семейството, в т.ч. деца до 18 години), родствени връзки и др.;
3. Образование – вид на образованието, място, номер и дата на издаване на дипломата. Предоставя се от лицата на основание нормативно задължение във всички случай, когато е необходимо.;
4. Допълнителна квалификация – данните се предоставят от лицата на основание нормативно задължение във всички случай, когато е необходимо.;
5. Трудова дейност – професионална биография данните се предоставят от лицата на основание нормативно задължение във всички случай, когато е необходимо.;
6. Медицински данни – физиологично, психическо и психологично състояние на лицата. Данните са от значение при заемане на длъжности и изпълнение на функции, изискващи висока степен на отговорност, пряка ангажираност и непосредствен досег с хора, в т.ч. рискови групи.;
7. Икономическа идентичност – имотно състояние, участие и/или притежаване на дялове или ценни книжа в дружества и др.
8. Други – личните данни относно гражданско-правния статус на лицата, свързани с материалната отговорност. Предоставят се на основание нормативно задължение във всички случай, когато е необходимо.;

ІІ.Единен граждански номер

 **ІІІ. Специални чувствителни данни**

**Специални категории данни, които обработваме:**

Личните данни в регистрите се набират от администратора директно от субектите на данни, когато те попълват искания, заявления и др. документи, необходими за упражняване на официалните правомощия и спазване на законовите задължения на общинската администрация.

Клиентът - притежател на личните данни - изразява свободно своето съгласие относно обработването на отнасящи се за него лични данни.

**Декларираме, че личните данни, които събираме, ще бъдат обработвани добросъвестно и по прозрачен начин по отношение на субекта на данните за конкретни изрично указани и законни цели съответствие с действащото законодателство.**

Община Смядово спазва принципа за забрана на обработване на специални категории данни съгласно чл. 5, ал. 1 от ЗЗЛД (разкриване на расов или етнически произход; разкриване на политически, религиозни или философски убеждения; членство в политически партии или организации; сдружения с религиозни, философски, политически или синдикални цели; лични данни, които се отнасят до здравето, сексуалния живот или до човешкия геном), като изключения се допускат само в случаите, предвидени в чл. 5, ал. 2 от ЗЗЛД.

Община Смядово не събира и не обработва лични данни, разкриващи расов или етнически произход, политически възгледи, религиозни или философски убеждения, членство в синдикални организации, както и обработването на генетични и биометрични данни, данни за сексуалния живот или сексуалната ориентация на физически лица.

**Източник:**

В повечето случаи получаваме личните Ви данни директно от Вас, когато попълвате искания, заявления и други документи, необходими за да Ви предоставим административна услуга, за да кандидатствате за работа при нас, за да ни сигнализирате за нередности и нарушения, за да изразите Вашето мнение, за да отправите препоръка към нас и други.

**Основанието, което ни дава право да обработваме вашите данни е:**

Община Смядово, като публичен административен орган е администратор на лични данни, ЕИК 000 931 657, съгласно чл.3 от Закона за защита на личните данни и е вписана в „Регистъра на администраторите на лични данни и водените от тях регистри“ с индификационен № 0051270.

Община Смядово декларира, че ще обработва Вашите лични данни при стриктно спазване на законовите разпоредби, като се ангажира при събиране, обработване и съхранение на информация при спазване на конфиденциалност и опазване на неприкосновеността на личния живот, като за всички обработвани данни се прилагат принципите на Общия регламент за защита на данните /ОРЗД/.

Община Смядово декларира, че събирането, обработването и съхраняването на личните Ви данни е във връзка с упражняването на нашите официални правомощия, спазване на законни интереси, извършване на конкретна административна услуга или при изпълнение на задача от обществен интерес:

* Извършване на административна услуга, по Ваше искане
* Сигнали, предложения и жалби от Ваша страна, които изискват идентификация и обратна връзка
* Сключване на договор с Общината, в който Вие сте контрагент
* За управление на човешките ресурси, когато Вие сте кандидат за работа, настоящ или бивш служител в Община Смядово
* За осигуряване на достъп до обществена информация по ЗДОИ, по Ваше искане
* С цел охрана и опазване живота на гражданите и имуществото на Община Смядово, при видеонаблюдение в градска среда, в периметъра на административнита сграда на общината и регистрация на посещенията в сградата.

Община Смядово обработва Вашите лични данни за конкретни, легитимни цели и при минимална необходимост за изпълнение на съответната услуга, според нормативната уредба:

* Упражняването на официалните правомощия на Община Смядово, като публичен административен орган;
* Във връзка с провеждането на конкурсни процедури, подбор на кадри, процедури по Закон за обществените поръчки и др. произтичащи задължения по закон.
* Сключване на договор или преддоговорни отношения, по които субектът на данните е страна;
* При нормативно задължение на Община Смядово, регламентирано с определен нормативен акт;
* При необходимост да бъдат защитени жизнено важни интереси на субекта на данни или друго физическо лице;
* При изпълнение на задачи от обществен интерес;

За правно основание при обработването на лични данни служат съответно  чл.6, пар.1, буква (б), (в), (г) или (д).

**Всички законни интереси, преследвани от нас или от трети страни, които работят за нас, са следните:**

Обработваме личните Ви данни законосъобразно, добросъвестно и по – прозрачен начин, събираме ги за конкретни, изрично указани и легитимни цели Съобщаваме и обясняваме на субектите на данни какви лични данни събираме и защо и как го правим. Обработваме личните Ви данни само за законни цели. Обработката им не надхвърля периода, необходим за постигането на тези цели, освен ако сме задължени да ги съхраним в съответствие със законодателството. Въвели сме необходимите технически и организационни мерки, за да защитим Вашите лични данни от случайно или незаконно унищожаване или от случайна загуба, от неправомерен достъп, изменение или разпространение, както и от други незаконни форми на обработване.

**Следните организации/лица ще получат личните ви данни:**

При наличието на установени със закон предпоставки, личните Ви данни, събрани и обработени от община Смядово, могат да бъдат предоставяни на други администратори на лични данни и компетентните органи.

**Съгласие:**

**Със съгласието Ви да приемете тази Декларация за поверителност (уведомление за поверително третиране на личните данни), вие ни давате разрешение да обработваме личните Ви данни само за посочените от нас цели.**

*Съгласието е необходимо, за да може да обработваме и двата вида (обикновени и специални) лични данни, но е необходимо да е изрично.*

В случаите, когато искаме съгласие за специални (чувствителни) лични данни ние винаги ще се обосноваваме защо и как тази информация ще се използва.

Можете да оттеглите съгласието си по всяко време с Форма за оттегляне на съгласие от субекта на данните *в съответствие с Процедура по оттегляне на съгласието от субекта на данни (GDPR\_PROC\_06А).*

**Период на съхраняване на данните**

Община Смядово ще съхранява Вашите лични данни получени за целите, за които се обработват и съхраняват, колкото е необходимо, за да бъдат спазени изискванията на законодателството и съгласно сроковете, приети с Номенклатурата на делата със сроковете на съхранение на Община Смядово и *„Процедура за съхраняване и унищожаване на данните“ (GDPR\_PROC\_07).*

**Вашите права като субект на личните данни са следните:**

Във всеки момент, докато съхраняваме или обработваме личните ви данни, Вие, като субект на данните имате следните права:

* имате право да поискате копие от Вашите лични данни от община Смядово и право на достъп по всяко време до личните си данни;
* имате право да поискате от община Смядово личните си данни във вид удобен за прехвърляне на друг администратор на лични данни, или да поискате ние да го направим, без да бъдете възпрепятствани от наша страна;
* имате право да поискате от община Смядово да коригира без ненужно забавяне, неточните Ви лични данни, както и данните, които не са вече актуални;
* имате право да поискате от община Смядово личните Ви данни да бъдат изтрити без ненужно забавяне при наличието на някое от следните основания:
* личните данни повече не са необходими за целите, за които са били събрани;
* когато сте оттеглил своето съгласие;
* когато сте възразил срещу обработването,
* когато обработването е незаконосъобразно;
* когато личните данни трябва да бъдат изтрити с цел спазването на правно задължение по правото на EС или правото на държава членка, което се прилага спрямо нас като администратор на лични данни;
* когато личните данни са били събрани във връзка с предлагането на услуги на информационното общество.

Можем да откажем да заличим личните Ви данни по следните причини:

* при упражняване на правото на свобода на изразяването и правото на информация;
* за спазване на законово задължение от наша страна или за изпълнението на задача от обществен интерес,
* при упражняването на официални правомощия, които са ни предоставени *(в случай, че сте орган на власт)*;
* по причини от обществен интерес в областта на общественото здраве;
* за целите на архивирането в обществен интерес, за научни или исторически изследвания или за статистически цели, доколкото съществува вероятност заличаването да направи невъзможно или сериозно да затрудни постигането на целите на това обработване; или за установяването, упражняването или защитата на правни претенции.
* имате право да поискате от община Смядово , да ограничи обработването на личните Ви данни, като в този случай данните ще бъдат само съхранявани, но не и обработвани. Отказът ни за ограничаване ще е изрично само в писмен вид, като сме длъжни да го мотивираме със законосъобразната причина;
* имате право да оттеглите Вашето съгласие за обработката на личните Ви данни по всяко време с отделно искане, отправено до администратора;
* имате право да възразите срещу определени видове обработка, като директен маркетинг (непоискани рекламни съобщения);
* имате право на възражение срещу автоматизирана обработка, включително профилиране;
* имате право да не бъдете обект на решение, основаващо се единствено на автоматизирано обработване, включващо профилиране;
* при нужда да използваме Вашите лични данни за нова цел, която не е обхваната от настоящата декларация за защита на данните, ще Ви предоставим ново уведомление за защита на данните и когато, и където е необходимо, ще изискаме Вашето предварително съгласие за новата обработка.

Всички горепосочени искания ще бъдат препратени, ако има трета страна (получатели, включително извън ЕС и международни организации) при обработката на вашите лични данни.

**Имате право на жалба до надзорния орган**

Имате право да подадете жалба направо до надзорния орган, като компетентният за това орган е Комисия за защита на личните данни (За България: Комисия за защита на личните данни, адрес: гр. София 1592, бул. „“Проф. Цветан Лазаров” № 2 (www.cpdp.bg).

В случай, че желаете да подадете жалба относно обработката на личните ви данни чрез община Смядово (получатели, включително извън ЕС и международни организации), можете да го направите на посочените данни за контакт на община Смядово или директно на Длъжностно лице по защита на данните (на посочените по-горе данни за контакт.)

**Можете да прочетете повече за това как и защо използваме вашите данни тук:** http://www.smyadovo.bg/

**Онлайн декларация за поверителност**

**Какво са лични данни?**

Съгласно Общият регламента за защита на данните, личните данни се определят като:

"Всяка информация, свързана с идентифицирано физическо лице или физическо лице, което може да бъде идентифицирано („субект на данни"); физическо лице, което може да бъде идентифицирано, е лице, което може да бъде идентифицирано, пряко или непряко, по-специално чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице;".

**Защо община Смядово събира и съхранява лични данни?**

Община Смядово, като публичен административен орган е администратор на лични данни, ЕИК 000 931 657, съгласно чл.3 от Закона за защита на личните данни, с което е вписана в „Регистъра на администраторите на лични данни и водените от тях регистри“ с индификационен № 0051270.

Във връзка с упражняването на нашите официални правомощия, спазване на законови задължения, защита на законни интереси или при изпълнение на задача от обществен интерес, **община Смядово** събира, обработва и съхранява само законно събрани лични данни, необходими за конкретни, точно определени цели.

**Как използвате моите лични данни?**

Община Смядово събира, обработва и съхранява Вашите лични данни въз основа на нормативно установени задължения и/или в изпълнението на задачи от обществен интерес и в съответствие с чл. 6, ал. 1 от Регламент 2016/679.

Спазвайки принципите добросъвестно и по прозрачен начин за конкретно указани и законни цели в съответствие с действащото законодателство.

**Ще препращате ли и ще споделяте ли личните ми данни с други организации или лица?**

Ние няма да продаваме вашите данни на трети страни, нито ще ги предаваме с цел да придобием някаква облага.

Община Смядово може да предаде вашите лични данни на наши поддоставчици на услуги, които са сключили договор с нас.

Всички трети страни, които може да получат данните ви, са задължени да пазят вашите данни по сигурен начин и да ги използват само за изпълняване на поетите пред нас задължения. Когато вече не се нуждаят от данните Ви, за да изпълнят тези задължения, те ще разполагат с подробни инструкции за тяхното унищожаване в съответствие процедурите изградени от община Смядово, като администратор на лични данни.

Когато имаме намерение да предадем специални (чувствителни) лични данни на трета страна, ние ще направим това едва след като сме получили вашето съгласие. (изключение ще има само ако по закон сме задължени да направим друго).

Получатели на вашите данни могат да бъдат и държавни органи на власт, на които ги предоставяме по конкретни и ясни законови задължения.

Община Смядово предоставя извън организацията:

* На публични органи (Национална агенция по приходите, Национален осигурителен институт, Министерство на вътрешните работи, органи на съдебната власт, контролни органи, органи на местното самоуправление и т.н.)
* На обработващ лични данни (физическо или юридическо лице, което обработва личните данни от името на община Смядово и по негово нареждане или възлагане).

**Как ще съхранявате и пазите моите личните данни, които събирате?**

Община Смядово ще обработва (събира, съхранява и използва) предоставената от вас информация по начин, съвместим с изискванията на Общия регламент за защита на данните (ОРЗД). Ще се стремим да поддържаме информацията точна и актуална.

Няма да съхраняваме информацията за вас по-дълго от разумно необходимото за изпълнение на конкретните цели, с които е събрана и за които сте уведомени тук.

Сроковете на съхранение на информацията зависят от законови задължения за пазене на документи и информация определени минимални срокове в Номенклатурата на делата със срокове на съхранение на Община Смядово.

Ще вземем всички предвидими технически и организационни мерки, за да осигурим защита на вашите данни от нерегламентиран достъп; програмно-технически, физически, организационни, административни и нормативни, предвидени в законови и подзаконови актове.

При обработката, събирането и съхраняването на лични данни, община Смядово ще се ръководи от следните принципи:

* Законосъобразност, добросъвестност и прозрачност;
* Съотносими с целите на обработка и свеждане до минимум на събираните данни;
* Ограничение на целите на обработване;
* Точност и актуалност на данните;
* Ограничаване срока на съхранение на документи с лични данни;
* Цялостност и поверителност на обработването и гарантиране на подходящо ниво на сигурност на личните данни

**Мога ли да разбера какви мои лични данни имате и обработвате?**

Община Смядово по ваше искане е длъжен да ви отговори каква информация съхраняваме за Вас и как тя се обработва.

* В случай, че имаме ваши лични данни, можете да поискате следната информация:
* Данни за контакт с организацията, която обработва или от името, на която се обработват вашите данни. (В някои случаи това може да бъде представител в ЕС).
* Данни за контакт на Длъжностното лице по защита на данните.
* Целите на обработването;
* Правното основание за обработката;
* Съответните категории лични данни, които се обработват;
* Получателите или категориите получатели, пред които са или ще бъдат разкрити;
* Получателите в трети държави или международни организации ако има прехвърляне на личните данни към такива, както и гаранциите, че сигурността на данните при тях ще е най-малкото на нивото в ЕС;
* Ако обработката се основава на законните интереси на община Смядово или на трета страна, информация за тези интереси.
* Предвиденият срок, за който ще се съхраняват личните данни;
* Подробности за правата Ви да искате коригиране или изтриване на лични данни или ограничаване на обработването на лични данни, както и да направите възражение срещу такова обработване;
* Информация за правото Ви да оттеглите съгласието си по всяко време;
* Подробности за правото ви на жалба до надзорен орган;
* Информация дали предоставянето на лични данни е задължително или договорно изискване, или изискване, необходимо за сключването на договор, както и дали, както и дали сте задължени да предоставите личните данни и възможните последици от невъзможността да предоставите такива данни.
* Източникът от който са събрани личните Ви данни, в случаите, когато не са събрани директно от вас.
* Всички подробности и информация за наличието на автоматизирано вземане на решения, като профилиране и всякаква смислена информация за съответната логика то тези операции, както и значението и очакваните последици от тази обработка.

**Как да получа достъп до моите данни, които са обработвани?**

Необходимо е да попълните искане за достъп, което можете да намерите тук Образец на Форма за искане от субект на данните (GDPR\_FORM\_02)) или да отправите искане на посочените контактни данни на община Смядово, или директно на посочените контактни данни на Длъжностно лице по защита на данните.

За да удостоверите вашата самоличност е необходимо: *лични документи*

**Местоположение:**

Държава: Р БЪЛГАРИЯ

Адрес: област Шумен, община Смядово, гр.Смядово

**Телефон:** 05351/2033

**Ел. поща:** obshtina\_smiadovo@abv.bg

**Интернет страница:** <http://www.smyadovo.bg/>

С нашето Длъжностно лице по защита на данните можете да се свържете тук:

Ел. поща: dlzld@smyadovo.bg

Тел: 05351/2033